recursal/SuperWikiNEXT-32B huggingface dataset:
השוואה בין הסמל המקורי לבין הסמל הנוכחי
**החותם הגדול של מדינת טנסי** או **סמל טנסי** (באנגלית: **Great Seal of the State of Tennessee**) הוא סמל מדינת טנסי שבארצות הברית. הסמל אומץ ב-25 בספטמבר 1801, ועיצובו שונה במעט בשנת 1987.

היסטוריה
--------

חוקת טנסי שאומצה ב-6 בפברואר 1796 מצווה על כך שלמדינת טנסי יהיה חותם. במשך מספר שנים הוראה זו לא קוימה, ורק בשנת 1801 עוצב החותם. העיצוב נבחר ב-25 בספטמבר באותה שנה.

בשנת 1987 החליטה האספה הכללית של טנסי על תיקון הסמל ועדכונו.

על פי חוקת המדינה הסמל נשמר על ידי מזכיר מדינת טנסי ומשמש את מושל מדינת טנסי בעת חתימה על מסמכים רשמיים של המדינה.

תיאור הסמל
----------

בראש הסמל מופיע המספר הרומי **XVI** המסמל את היות מדינת טנסי המדינה ה-16 של ארצות הברית.

בחלקו העליון של הסמל מופיעות מחרשה, שיבולת חיטה, וצמח כותנה. מתחת שלושת איורים אלה מופיעה המילה "חקלאות" באנגלית (Agriculture). בעת עיצוב הסמל היה גידול הכותנה והחיטה המרכיבים עליהם התבססה כלכלת המדינה, וגם כיום שני גידולים אלה הם גידולים מרכזיים הגדלים במדינה.

בחלקו התחתון של הסמל מופיעה סירה ועליה איש החותר בה. תחת הסירה מופיעה המילה "מסחר" באנגלית (Commerce). עיצוב מקורי זה שונה בשנת 1987 לסירת נהר בלא איש חותר. סירה זו מסמלת את חשיבות הסחר לכלכלת המדינה - סחר, אשר בעת עיצוב הסמל, עבר בעיקר בשלושה הנהרות הגדולים העוברים במדינה: טנסי, קמברלנד והמיסיסיפי.

סביב החותם מופיעות המילים "החותם הגדול של מדינת טנסי" (באנגלית: The Great Seal of the State of Tennessee). בחותם המקורי הופיע גם המילים "6 בפברואר 1796" (Feb. 6th, 1796) אולם בעקבות תיקון הסמל מופיעה רק השנה.

ראו גם
------

* דגל טנסי

קישורים חיצוניים
----------------

* אתר האינטרנט הרשמי של סמל טנסי

| סמלי מדינות ארצות הברית |
| --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |
| סמל מחוז קולומביה ווושינגטון | וושינגטון, מחוז קולומביה |
**סקאן גרופ** (באנגלית: **Scan Group**) היא חברת לוגיסטיקה דנית, המציעה שירותי שליחים ושילוח מטענים כבדים ברחבי העולם.

נכון לשנת 2020 מעסיקה החברה כ-2,400 עובדים ופועלת בדנמרק, רומניה, ארצות הברית ובמדינות סקנדינביה.

מטה החברה הראשי נמצא בעיר קופנהגן, דנמרק.

היסטוריה
--------

החברה הוקמה בשנת 1969 על ידי ארן סימונס (Arne Simonse) במטרה לספק שירותי שילוח.

בשנת 1988, הקימה החברה את המשרד הראשון שלה בניו יורק, ארצות הברית.

בשנת 1978, הקימה את חברת סקאן שיפינג איירפרייט (Scan-Shipping Airfreight) והחלה לספק שירותי הובלה אווירית.

בשנת 1988, הקימה את חברת הבת שיפקו טרנספורט (Shipco Transport Inc).

בשנת 2010, עברה החברה מיתוג מחדש והחליפה את הלוגו שלה.

קישורים חיצוניים
----------------

ויקישיתוף מדיה וקבצים בנושא **סקאן גרופ** בוויקישיתוף
* אתר האינטרנט הרשמי של סקאן גרופ

הערות שוליים
------------

1. ↑  Scan-Group 50 years of history - single side by Strandbygaard A/S - Issuu, issuu.com, ‏20 October 2019
2. ↑  The Story Behind | Scan Global Logistics, www.scangl.com
3. ↑  Scan-Group, www.scan-group.com
4. ↑  Logistics group Shipco Transport appoints new management, shippingwatch.com, ‏18 October 2021
5. ↑  Shipco Transport History
**ירון רוזן** (נולד ב-26 בנובמבר 1967) הוא קצין צה"ל במילואים בדרגת תת-אלוף. בתפקידו האחרון שירת כראש מטה הסייבר בצה"ל, קודם לכן שירת כראש להק השתתפות ומסוקים, מפקד טייסת וטייס מסוקים בחיל האוויר.

ביוגרפיה
--------

רוזן נולד ברחובות, סבו מצד אמו הוא בנימין דישון-דויטש שנהרג במלחמת העצמאות. בגיל שלוש עבר ליפן והתגורר שם במשך שש שנים במסגרת שליחות של משפחתו. כשהיה בכיתה י"א עברה המשפחה שוב ליפן שם סיים את לימודיו התיכוניים ולאחר מכן שב לישראל להתגייס כחייל בודד לצה"ל. 

בינואר 1986 התגייס לקורס טיס 115 אותו סיים במגמת מסוקים ב-1988. שירת כטייס יסעור בטייסת דורסי הלילה. ב-1995 מונה לסמ"ט ב' בטייסת (סגן מפקד הטייסת האחראי בין השאר על תוכניות, תרגילים ולוחות זמנים) ומילא תפקיד זה בעת אסון המסוקים בפברואר 1997. בעקבות התאונה ומסקנות ועדת החקירה הודח מתפקידו ונקבע שבמשך שלוש שנים לא ישרת בתפקיד פיקודי. בתקופת השעייתו שירת בחטיבת המבצעים.

רוזן עבר הסבה למסוקי AH-1 קוברה ואפאצ'י AH-64, הוא שירת בטייסת 190 ("מגע הקסם") במהלך מלחמת לבנון השנייה. בהמשך שירותו פיקד על טייסת 190, על מגמת מסוקים בבית הספר לטיסה, שימש ראש ענף השתתפות במטה חיל האוויר ופיקד על היחידה לשיתוף פעולה. בנובמבר 2013 מונה לראש להק השתתפות ומסוקים ושירת בתפקיד עד אוגוסט 2016. בתפקידו הבא מונה לראש מטה הסייבר באגף התקשוב וההגנה בסייבר.

חיים אישיים והשכלה
------------------

רוזן בעל תואר ראשון בכלכלה מאוניברסיטת בר-אילן ותואר שני בלימודים אסטרטגיים מאוניברסיטת חיל האוויר האמריקאי. נשוי ואב לארבעה.

קישורים חיצוניים
----------------

* רלמ"ס הנכנס: תא"ל ירון רוזן, באתר חיל האוויר הישראלי
* חגי לוי, ‏יסעורים תחת אש, **בטאון חיל האוויר** 215, מאי 1997 (ריאיון עם רוזן לאחר אסון המסוקים), באתר הספרייה הדיגיטלית להיסטוריה ומורשת חיל האויר

הערות שוליים
------------

1. ↑  אודי עציון, ‏כעבור דקה צלל מסוק הקוברה לים, באתר חיל האוויר הישראלי
2. ↑  דו"ח ועדת החקירה בראשות דוד עברי, ארכיון צה"ל ומערכת הביטחון
3. ↑  יואב זיתון, ראש מטה הסייבר ל-ynet: "זה איום ללא גבולות שמכסה את כל שטח ישראל", באתר ynet, 16 באפריל 2017

| ראשי להק השתתפות ומסוקים בחיל האוויר |
| --- |
| 

|  |
| --- |
| מיקי בר • שלמה משיח • אילן הרשקוביץ • עמרי תמיר • יעקב שהרבני • דוד ברקי • ירון רוזן • ניר נין-נון • נעם ריף • מתן עדין |

 |
הרב **ניסים יגן** (י"ב בחשוון ה'תש"ב, 2 בנובמבר 1941 – י"ד בסיון ה'תש"ס, 17 ביוני 2000) היה דרשן ומחזיר בתשובה חרדי.

ביוגרפיה
--------

נולד בירושלים לרחל וליעקב יגן, תלמידו של הרב מרדכי שרעבי. מקור המשפחה הוא מהעיר אורפה שבטורקיה, ושמה בעבר היה "גאגין".

למד בירושלים, בישיבת לייקווד שבארצות הברית במשך כחמש שנים, ובישיבת מיר בירושלים, אז בראשות הרב חיים שמואלביץ.

נשא לאשה סולטנה אודט, ולהם 11 ילדים. לימד בישיבת אור ברוך ובישיבת "אוהל מועד" בירושלים, והיה שותף[דרושה הבהרה] להקמת ישיבה בגבעת עדה.

בשנת ה'תשל"ח (1978) הקים בירושלים את כולל "קהילת יעקב" שלימים הפך לישיבה. בלט כמחזיר בתשובה, בהרצאות פרטיות ודרך ארגון "ערכים".

קבר הרב יגן בהר המנוחות
נפטר ממחלת הסרטן בשבת פרשת בהעלותך, י"ד בסיוון ה'תש"ס, ונקבר בהר המנוחות.

בנו הרב מאיר ממלא את מקומו בראשות מוסדות "קהילת יעקב". בנו הרב יעקב הוא ראש כולל "קהילת יעקב".

ספריו
-----

לאחר מותו הוציאה ישיבתו ספרים המבוססים על מאות משיחותיו שהוקלטו. חלקם תורגם לאנגלית, רוסית, צרפתית וספרדית.

* **נתיבי אור** - סדרת ספרים, ליקוט ענייני מוסר וחיזוק על פי שיחותיו
* **התעוררות ותשובה** - על חזרה בתשובה
* **מועדים**
* **עצות בעבודת ה'**
* **כוחה של שבת**
* **חיים של תורה**
* **עבודת המידות**
* **פרשת השבוע** (7 כרכים)

קישורים חיצוניים
----------------

* אתר האינטרנט הרשמי של יגן - אתר המוקדש להרצאותיו
* רשימת הרצאותיו, אתר תורה אחת
* שיעורי הרב ניסים יגן באתר "קול הלשון"
* חכם ניסים יגן, באתר "החכם היומי"
* נסים בן יעקב יגן (1941-2000), דף שער בספרייה הלאומית

### וידאו

* קורות חייו, הרב אברהם מלמד, יוטיוב
* הרב ניסים יגן זצוק"ל - סרט סיכום, יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007524506405171
* BnF: cb167120942 (data)
* ISNI: 0000 0000 6697 1302
* LCCN: no2008090437
* VIAF: 82396439
* WorldCat: lccn-no2008090437

 |
דוגמה לאפליקציית אנדרואיד המשתמשת במד חוגה אנלוגי
**סקאומורפיזם** (מיוונית: סקאוס, σκεῦος- כלי, מורפוס, μορφή - צורה) או **סקאומורף** הוא אלמנט בעיצוב של מוצר חדש המחקה עיצוב המדמה את הפונקציונליות של המוצר המקורי.

השימוש בסקאומורפיזם נעשה בכוונת תחילה על מנת לאפשר למשתמש, על אף השימוש במוצר חדש, להרגיש שהוא צופה ומשתמש במראה הישן והנוח שהוא רגיל אליו. דוגמה לכך היא פלסטיק דמוי עץ, המשמש לרהיטים. הגדרה אחרת למושג היא יצירת מוצר חדש מחומרים חדשים המשמש לאותם השימושים של המוצר המקורי.

סקאומורפיזם פיזי
----------------

מוצרים זולים המנסים לחקות מוצרים יקרי ערך, כדוגמת חיקויי כלי אוכל ממתכת, יוצרו בעבר מקרמיקה, הזולה משמעותית.

כיום נהוג לייצר מוצרים רבים מפלסטיק ולשוות לו מראה של חומרים שונים, כגון עץ או מתכת, בעלות הנמוכה מייצור בעזרת החומר המקורי. לדוגמה, אריחי פרקט לרצפה, כפתורים לביגוד, נורות חשמל המדמות נרות, ויניל דמוי עור לריהוט וביגוד.

סקאומורפיזם בממשק משתמש במחשב
-----------------------------

תוכנות מחשב רבות משתמשות בממשק משתמש סקאומורפי המדמה עצמים מהעולם האמיתי. דוגמאות לכך הן תוכנות לוח שנה המדמות לוח שנה מודפס, תוכנות ניהול רשימות המדמות לוח כתיבה צהוב או פתקים. כמו כן שימוש במדי חוגה ותצוגות אנלוגיות שונות.

קישורים חיצוניים
----------------

ויקישיתוף מדיה וקבצים בנושא **סקאומורפיזם** בוויקישיתוף
**"ריקוד לאור ירח"** (באנגלית: **August Rush**) הוא סרט דרמה שיצא לאור בשנת 2007, בבימוי קריסטן שרידן ובכיכובם של פרדי היימור, קרי ראסל וג'ונתן ריס מאיירס.

תקציר העלילה
------------

הסרט מספר על ילד פלא מוזיקלי בשם אוגוסט. אמו לילה, צ'לנית מוצלחת ואביו לואי, אליל רוק נפגשו לילה אחד, לילה ששינה את גורלם. נאמר ללילה כי בנה התינוק מת בלידה אך מגלה כעבור זמן מה כי בנה נמסר לאימוץ ויוצאת אחר מסע חיפושים אחריו, בעוד שאוגוסט בנה בורח מבית היתומים כדי למצוא אותם. במקביל, לואי חוזר לניו יורק בחיפוש אחר לילה ובניסיון להחזיר את המוזיקה שנעלמה מתוכו. אוגוסט מתחבר לקבוצת ילדי רחוב שמזמרים תחת הדרכה של קוסם, איש לא סימפתי במיוחד, שזהותו מסתורית ומאיימת. אוגוסט מצליח לברוח ומגיע לבית ספר הנחשב ביותר למוזיקה בג'וליארד, הוא הופך אט אט למנצח בעל כישרון יוצא דופן. הוא מנצל את כישרונו המוזיקלי בחיפוש אחר הוריו הביולוגיים על מנת להתאחד למשפחה אחת בפעם הראשונה, דבר אשר זוכה להצלחה לבסוף.

ביקורות ופרסים
--------------

הסרט זכה לביקורות מעורבות. השיר "Raise It Up" מתוך פסקול הסרט היה מועמד לפרס אוסקר.

צוות השחקנים
------------

* פרדי היימור
* קרי ראסל
* רובין ויליאמס
* ג'ונתן ריס מאיירס
* טרנס הווארד
* אהרון סטאטון
* אלכס או'לאפלין

קישורים חיצוניים
----------------

* 

* אתר האינטרנט הרשמי של ריקוד לאור ירח

* "ריקוד לאור ירח", במסד הנתונים הקולנועיים IMDb (באנגלית)

* "ריקוד לאור ירח", באתר נטפליקס

* "ריקוד לאור ירח", באתר AllMovie (באנגלית)

* "ריקוד לאור ירח", באתר Rotten Tomatoes (באנגלית)

* "ריקוד לאור ירח", באתר Box Office Mojo (באנגלית)

* "ריקוד לאור ירח", באתר Metacritic (באנגלית)

* "ריקוד לאור ירח", באתר אידיבי

* "ריקוד לאור ירח", במסד הנתונים הקולנועיים KinoPoisk (ברוסית)
|
|  |

| לעיל מוצגות 4 סקאלות שונות: סקאלה ליניארית-ליניארית, ליניארית-לוגריתמית, לוגריתמית-ליניארית וכן לוגריתמית לוגריתמית. הגרפים המשורטטים הם: y=x (בירוק), y=10x(באדום) וכן y=log(x) (בכחול) |

מפה של מערכת השמש עד לכוכב אלפא קנטאורי, המסודרת על פי קנה מידה המבוטא בצורה לוגריתמית.
**סקאלה לוגריתמית** היא דרך נוחה להצגת נתונים מספריים, המשתרעים על-פני טווח רחב מאוד של ערכים, שעל כן קיים קושי להציגם בצורתם הרגילה, בפרט בהצגה גרפית, אך גם בהצגה מספרית. בסקאלה לוגריתמית מוצג הלוגריתם של הנתון (לפי בסיס מסוים). 

בסקאלה לוגריתמית בבסיס עשר, טווח המספרים בין 0 ל־10 יבטא טווח מספרים שבין 1 ל־ 10 מיליארד, כאשר כל יחידה היא מכפלה בעשר של היחידה הקודמת. וכך רעידת אדמה במגניטודה 6 בסולם מגניטודה לפי מומנט תהיה חזקה פי 10 מרעידת אדמה בעוצמה 5. ואילו רעידת אדמה בעוצמה 5.5 תהיה חזקה פי 3.162 לערך ({\displaystyle {\sqrt {10}}}) מרעידה בעוצמה 5.

דוגמאות
-------

ניסיון להציג את עלייתו של מדד המחירים לצרכן בישראל בעשור 1975-1985, שבו עלו המחירים פי 4,000 בערך, מגלה שאם נשתמש בסקאלה רגילה, ונציג בגרף את המדד בתחילת התקופה בקו שגובהו מילימטר אחד, יגיע גובהו של הקו שבסוף התקופה לארבעה מטרים. קשה להציג גרף כזה על דף נייר. מעבר לגרף בסקאלה לוגריתמית יביא לכך שאם המדד בתחילת התקופה מיוצג בקו שגובהו מילימטר אחד, הרי הקו בסוף התקופה מצריך קו שגובהו פחות מחמישה סנטימטר, כך שאין כל קושי להציג גרף זה.

הדבר בולט עוד יותר ברעידת אדמה, מכיוון שעוצמתה של רעידת האדמה החזקה ביותר שנמדדה (9.5 בסולם מגניטודה לפי מומנט) גדולה פי 1,600,000,000 מזו של הרעידה החלשה ביותר שניתן למדוד. הצגה של רעידה מסוימת כרעידה בעוצמה של 10,345,080 בסולם כלשהו הייתה חסרת משמעות ולכן משתמשים בסקאלה לוגרתמית.

השימוש בסקאלה לוגריתמית עלול להרתיע, משום שנדרשת מיומנות מסוימת כדי להבין את המידע המוצג באמצעותה. גרף ישר בסקאלה לוגריתמית, למשל, פירושו גידול של הנתונים בטור גאומטרי. עם זאת מידע מסוגים שונים מסופק בסקאלה לוגריתמית, מבלי שרוב הציבור יהיה מודע לכך.

* **סולם ריכטר** וסולם מגניטודה לפי מומנט למדידת גודלן של רעידות אדמה.
* מדד **pH** למדידת חומציות של תמיסה.

### ביטוי פיזיולוגי

על פי חוק ובר-פכנר התלות בין התפיסה לגירוי היא לוגריתמית, כלומר: אם הגירוי משתנה בטור גאומטרי, תשתנה התפיסה שלו בטור חשבוני. הניסוי של ובר עסק בגירוי של משקל המוחזק ביד אך החוק נכון גם עבור גירויים אחרים, כגון בהירות או תדירות צליל. כתוצאה מהתלות הלוגריתמית נוח להציג גירויים כאלו על ידי סקאלה לוגריתמית. 

* **דציבל**, למדידת עוצמת הצליל שהאוזן האנושית קולטת.
* **בהירות כוכבים**, עקב הדרך שבה פועל חוש הראייה. סקאלת הבהירות היא סקאלה לוגריתמית הפוכה, כך שערך הבהירות יורד ככל שמקור האור בהיר יותר.
* **כוונון מושווה** ותווי המוזיקה, עקב הדרך שבה פועל חוש השמיעה.

ראו גם
------

* סקאלה ליניארית
* קנה מידה

קישורים חיצוניים
----------------

ויקישיתוף מדיה וקבצים בנושא **סקאלה לוגריתמית** בוויקישיתוף
* Powers of 10, הצגה של היקום בסקאלה לוגריתמית, מהגלקסיות ועד לגרעין האטום.
* Cosmic Zoom, הצגה של היקום בסקאלה לוגריתמית.

הערות שוליים
------------

1. ↑  ראה ערך סקאלה
**נְיאָגוֹיֶה בַּסאראב** (ברומנית: **Neagoe Basarab**‏, ? - 15 בספטמבר 1521) היה שליט נסיכות ולאכיה בין השנים 1521-1512.

מוצאו של ניאגויה שנוי במחלוקת, אביו, לפי הצהרת ניאגויה עצמו, היה בסאראב הצעיר צפלוש. ההיסטוריונים חלוקים לגבי הקשר בין אימו, **נְיאָגָה** ובין אביו - יש הטוענים שניאגה הייתה אחותו של הבויאר, הוורניק הגדול, **פְרְבו קראיובסקו** **Pârvu Craiovescu** ונשואה לבסאראב הצעיר, אחרים טוענים שהייתה רעייתו של קראיובסקו והקשר עם בסאראב היה מחוץ לנישואין. בנוסף לאלה יש גם היסטוריונים שלא מקבלים את הצהרתו של ניאגויה ורואים בו בן של קראיובסקו.

שלטונו
------

הקתדרלה בקורטיה דה ארג'ש
ניאגויה גדל והתחנך בביתו של קראיובסקו, קיבל הכשרה בשפות ובאמנויות ואף נסע לארצות זרות, ביקר במדינות במרכז אירופה ובאימפריה העות'מאנית. ב-28 בינואר 1501 התמנה לפוסטלניק, בדצמבר, באותה שנה, קודם לפוסטלניק גדול וכיהן בתפקיד זה עד 19 ביוני 1509. ב-24 באפריל 1509 התמנה לקומיס גדול וכיהן במשרה זו עד 28 בנובמבר 1911.

הבויארים של קראיובה, משפחת קראיובסקו, היו רבי השפעה ותפסו תפקידים נכבדים בחצר השליט. השליט שקדם לניאגויה, ולאד החמישי (הצעיר) קידם את גיסו לתפקיד בכיר, מעל בני משפחת קראיובסקו וכך נוצר סכסוך בינו ובין משפחה רבת השפעה זו. השליט התחיל לחשוש שניאגויה מפתח שאיפות לתפיסת כס השלטון, לכן התחיל ללחוץ את משפחת קראיובסקו. בני קראיובסקו חצו את הדנובה דרומה ופנו בבקשת עזרה למושל העות'מאני שקידם את ולאד לשלטון. המושל העות'מאני יצא עם צבאו ועם לוחמי משפחת קראיובסקו אל בוקרשט, שם, בפרוור וקרשט נערך קרב שבו נוצח ולאד ונלקח בשבי. בהוראת המושל העות'מאני נערף ולאד וניאגויה עלה לכס השלטון.

בתקופת שלטונו של ניאגויה בסאראב נסיכות ולאכיה לא ניהלה מלחמות, המסחר והאומנויות התפתחו, נבנו כנסיות רבות ובמיוחד ראויה לציון הקתדרלה שנבנתה בקורטיה דה ארג'ש, היפה בכנסיות ולאכיה, שסביבה צמחה האגדה על הבנאי מנולה.

ניאגויה בסאראב היה נשוי לנסיכה הסרבית מיליצה דספינה, בתו של הדספוט יובן ברנקוביץ'.
ניאגויה בסאראב חיבר ספר לימוד נודע, מהספרים הראשונים בספרות הרומנית. הספר, "לקחיו של ניאגויה בסאראב אל בנו תאודוסיה" (Învăţăturile lui Neagoe Basarab către fiul sau Teodosie), נכתב בשפה הסלבונית ותורגם לרומנית.

הנצחה
-----

תמונה בפרסקו במנזר המלכותי קורטיה דה ארג'ש
* ב-8 -9 ביוני 2008 ניאגויה בסאראב הוכרז כקדוש על ידי הסינוד של הכנסייה האורתודוקסית הרומנית. היום שהוקדש לו בלוח השנה הוא 26 בספטמבר.

לקריאה נוספת
------------

* Constantin C. Giurescu, Istoria Românilor, volumul II pag' 105 - 112

קישורים חיצוניים
----------------

ויקישיתוף מדיה וקבצים בנושא **ניאגויה בסאראב** בוויקישיתוף
* Învăţăturile lui Neagoe Basarab către fiul sau Teodosie ספרו של ניאגויה בסאראב בוויקיציטוט, תרגום רומני מסלבונית, משנת 1650.
* הוויבוד הקדוש ניאגויה בסאראב, נסיך השלום - כתבה בעיתון הנוצרי-אורתודוקסי "לומינה"
* הווייבוד הקדוש ניאגוייה בסאראב - כתבה בעיתון,מסאג'רול דה ולצ'ה(הקישור אינו פעיל)
* ניאגויה בסאראב, באתר "Find a Grave" (באנגלית)

הערות שוליים
------------

1. ↑  Neagoe Basarab si Schitul Ostrov (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1336536
* BnF: cb12775380m (data)
* GND: 1089176287
* ISNI: 0000 0001 0975 4413
* LCCN: n90644995
* NKC: jo20191054936
* NLG: 96026
* SUDOC: 110411137
* VcBA: 495/351893
* VIAF: 29659219
* WorldCat: lccn-n90644995

 |
**חדקניים** (שם מדעי :*Acipenseridae*) היא משפחת דגים מסדרת החדקנאים. החדקניים הם דגי גרם המצויים באקלים סובטרופי ובמקומות נוספים. הפרטים הגדולים ביותר יגיעו לגודל של 5 מטרים. המשפחה ידועה בצורתה המוארכת. ביצי הדגים משמשות להכנת קוויאר.

החדקן הוא אחד ממיני הדגים העתיקים בעולם. הוא חי בדרך כלל בסביבה סובטרופית וסובארקטית, באזור הגבול בין אירופה לאסיה ובצפון אמריקה. הם בולטים במבנה גופם הארוך וחסר הקשקשים ולעיתים גודלם יוצא הדופן נע לרוב בין 2 ל-3.5 מטר, אך מינים אחדים אחרים של דג זה מגיעים לגודל של 5.5 מטרים.

רוב החדקנים ניזונים ממזון הנמצא על הקרקעית: בעזרת החוטם הארוך הם בוחשים באדמה רכה ובעזרת המחושים הם מאתרים רכיכות ודגים קטנים. מכיוון שאין להם שיניים הם אינם מסוגלים לתפוס טרף, על אף שפרטים גדולים במיוחד יכולים לבלוע טרף שלם, כולל דגי סלמון וגורי כלב ים.

מינים מסוימים של החדקן גדלים בחוות דגים ומביציהם מכינים קוויאר.

החדקנים גדלים לאט ומגיעים לבגרות בשלב מאוחר בחייהם, דבר ההופך אותם לפגיעים לזיהומים ולשינויים בסביבת החיים. רוב המינים של החדקן נחשבים כיום למינים בסכנת הכחדה עד סכנת הכחדה חריפה.

לפי תיעוד המאובנים, הופיעו החדקנים לראשונה לפני כ-200 מיליון שנה, ומאז עברו מעט מאוד שינויים, עובדה שהקנתה להם את התואר מאובנים חיים.

מיון
----

* משפחה חדקניים (Acipenseridae)
	+ תת-משפחה Acipenserinae
		- סוג חדקן (Acipenser) בו 18 מינים.
		- סוג הוסו (Huso) בו 2 מינים.
	+ תת-משפחה Scaphirhynchinae
		- סוג סקפירינכוס (Scaphirhynchus) בו 3 מינים.
		- סוג פסודוסקפירינכוס (Pseudoscaphirhynchus) בו 3 מינים.

קישורים חיצוניים
----------------

ויקישיתוף מדיה וקבצים בנושא **חדקניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

| חדקנאים |
| --- |
| חדקניים | 

|  |  |
| --- | --- |
| חדקן | חדקן סיבירי • חדקן קצר אף • חדקן יאנגצה • חדקן האגם • חדקן רוסי • חדקן ירוק • חדקן סחלין • חדקן אדריאטי • חדקן נודיבנטריס • חדקן אטלנטי • חדקן פרסי • שטירל • חדקן יפני • חדקן סיני • חדקן זוהר • חדקן אירופי • חדקן לבן |
| הוסו | בלוגה • קלוגה |
| סקפירינכוס | סקפירינכוס אלבוס • סקפירינכוס פלטורינכוס • סקפירינכוס סוטקוסי |
| פסודוסקפירינכוס | חדקן סיר דריה • חדקן גמדי • חדקן אמו דריה |

 |  |
| חדקני שיניים | 

|  |  |
| --- | --- |
| חדקן שיניים אמריקאי (סוג ומין יחיד) | חדקן שיניים אמריקאי |
| חדקן שיניים סיני (סוג ומין יחיד) | חדקן שיניים סיני |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543859605171
* BnF: cb11944433q (data)
* GND: 4183395-8
* LCCN: sh85129354
* NDL: 00577358
* NKC: ph631050

 |
**ניאו ET5** (במנדרינית תקנית: **蔚来 EP5**) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-18 בדצמבר 2021. היא מתחרה ישירה לטסלה מודל 3, אקספנג P7 וב.מ.וו i4.

עיצוב
-----

העיצוב החיצוני מושפע רבות מהניאו ET7 אך גג ה-ET5 משופע יותר ומעניק מראה קופה ספורטיבי לדגם, הגג עשוי מזכוכית שחורה נגד שמש. הפוגוש האחורי והקדמי מעוצבים בעיצוב אגרסיבי המעניק לדגם מראה של מכונית ספורט בסיסית. פנים המכונית גם מושפע רבות מה-ET7 אך כוללת כמה שינויים. שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'.

מפרט טכני
---------

נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 485 כ"ס ומומנט מרבי של 71.3 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 4.3 שניות.

ניאו תשווק את יחידת ההנעה עם אפשרות לשלושה סוללות ליתיום-יון:

1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבולת של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין).

ניאו תשווק את הדגם עם מערכת נהיגה אוטונומית המקבילה למערכת של טסלה.

קישורים חיצוניים
----------------

ויקישיתוף מדיה וקבצים בנושא **ניאו ET5** בוויקישיתוף
* 

* אתר האינטרנט הרשמי של ניאו ET5 (באנגלית)

הערות שוליים
------------

1. ↑  Nio's new ET5 EV rivals the Model 3 with a claimed 620-mile range, Engadget (ב־American English)
2. ↑  Nio ET5 EV Debuts, Goes Head-To-Head With Tesla Model 3, Motor1.com (באנגלית)
3. ↑  Scooter Doll, NIO Day 2021: ET5 unveiled with 1,000 km range plus global market expansions into 2025, Electrek, ‏2021-12-18 (ב־American English)
4. ↑  cartube, NIO ET5: החשמלית החדש של ניאו שתתחרה בטסלה מודל 3 - cartube, באתר www.cartube.co.il
**אוסוולד "אוֹסִי" רוּנֶה** (בפינית: **Osvald "Ossi" Runne**;‏ 23 באפריל 1927, ויפורי, פינלנד – 5 בנובמבר 2020, הלסינקי, פינלנד) היה חצוצרן, מנצח, מוביל הרכבים, מלחין ומפיק מוזיקלי פיני.

ביוגרפיה
--------

אוסי רונה נולד ב-1927 כאוסוולד רונדברג בעיר ויפורי בעת שהייתה תחת שליטת פינלנד (בימינו ויבורג ברוסיה). בראשית הקריירה נודע כחצוצרן ומוביל הרכבים מוזיקליים ובאמצע שנות ה-50 עבר לסטוקהולם שבשוודיה ובה עסק בניצוח. בהמשך, שב לפינלנד וב-1964 מונה למנצח תזמורת הרדיו הציבורי הפיני ומאוחר יותר גם למנצח ערוץ הטלוויזיה הציבורי.

ב-1966, השתתף אוסי רונה לראשונה בתחרות האירוויזיון ובמהלכה ניצח על השיר "Playboy" אשר ייצג את פינלנד ואותו גם הלחין. רונה המשיך לנצח על שיריה של פינלנד באירוויזיון עד 1989 והפך לאחד מסמליה של התחרות. ב-1992 פרש מתפקידיו כמנצח תזמורת הרדיו והטלוויזיה הפיניים. לאורך הקריירה היה רונה מוביל הרכב, מנצח, או נגן חצוצרה ב-10 תזמורות שונות, וכן היה אחראי על הפסקול של סרטי וסדרות טלוויזיה רבות עד לפרישתו ב-2003. בשנה זו כתב אוטוביוגרפיה שנקראה "עם החצוצרה ומקל המנצח".

נפטר בהלסינקי ב-5 בנובמבר 2020.

ראו גם
------

* פינלנד באירוויזיון

קישורים חיצוניים
----------------

ויקישיתוף מדיה וקבצים בנושא **אוסי רונה** בוויקישיתוף

* אוסי רונה, במסד הנתונים הקולנועיים IMDb (באנגלית)
* אוסי רונה, באתר AllMusic (באנגלית)
* אוסי רונה, באתר MusicBrainz (באנגלית)
* אוסי רונה, באתר Discogs (באנגלית)
* ביוגרפיה, באתר pomus.net (בפינית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1237089379
* ISNI: 0000 0004 6158 672X
* MusicBrainz: 17bc393b-1f2a-4e8f-a90e-43b1ccce8f58
* VIAF: 6958162669542355500006
* WorldCat (עם VIAF): 6958162669542355500006

 |
**פרדלוטיים** (שם מדעי: *Pardalotidae*) היא משפחת ציפורים קטנות מסדרת ציפורי שיר בתוכה סוג יחיד - פרדלוט (*Pardalotus*) ובו 4 מינים. המשפחה אנדמית לאוסטרליה ולטסמניה. אלו ציפורים קטנות המזכירות מעט קנרית ובעלות צבעים אפורים עם חזה צהוב בהיר ומקורים דקים ושחורים. הן קרובות למשפחה Acanthizidae וכן למשפחת נקרות פרחים.

הן בעלות גוף קטן באורך 8-12 ס"מ, נוצות אפורות עם ראש אפור, כיפה שחורה, עיניים גדולות וגבות לבנות. המקור קצר ומעוגל והחזה גדול. הרגליים ורודות וקצות הכנפיים כהות.

ציפורים אלה חיות בצמרות עצים, שם הן מוצאות את מזונן: חרקים, עכבישים ומוהל (אנ') שמופרש מ"פצעי-ענפים", שהותקפו על-ידי חרקים. הן חיות בעיקר בין עצי האקליפטוס האוסטרליים ויורדות לקרקע לעיתים רחוקות. 

אלו ציפורים מונוגמיות. ההבדלים בין הזכר לנקבה קטנים והם שותפים ברבייה ובטיפול בגוזלים. הציפורים חיות בזוגות או במשפחות קטנות אך יכולות להתאסף ללהקות בעת מחסור במזון.

מיון
----

* משפחה **פרדלוטיים** (Pardalotidae)
	+ סוג פרדלוט (Pardalotus)
		- מין פרדלוט מנומר (Pardalotus punctatus)
		- מין פרדלוט ארבע הנקודות (Pardalotus quadragintus)
		- מין פרדלוט אדום גבה (Pardalotus rubricatus)
		- מין פרדלוט מפוספס (Pardalotus striatus)

קישורים חיצוניים
----------------

ויקישיתוף מדיה וקבצים בנושא **פרדלוטיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |

* פרדלוטיים, באתר אנציקלופדיה בריטניקה (באנגלית)
**אירופה סנטר** (בגרמנית: **Europa-Center**) הוא מרכז משרדים ומרכז קניות בכיכר ברייטשייד שבברלין. המרכז נבנה בשנות ה-60 והפך לאחד מסמלי מערב ברלין. כיום המבנה מוגדר כמבנה בעל חשיבות היסטורית שנועד לשימור.

היסטוריה
--------

במקום בו עומד כיום מרכז הקניות עמד מאז שנת 1916 ה"רומאנישס קפה" - "הקפה הרומאי" (בגרמנית: Romanisches Cafe) - אתר מפגש פופולרי לאנשי ספרות, אמנים ואנשי תיאטרון בתקופה זו. המבנה בו עמד בית הקפה נהרס בהפצצות חיל האוויר המלכותי בנובמבר 1943 במלחמת העולם השנייה.

לאחר חלוקת ברלין והקמת חומת ברלין בשנת 1961 עודדה עיריית מערב ברלין את שיקום מערב העיר ובניית בניינים מרשימים ורחבי היקף על מנת להפגין כלפי גרמניה המזרחית את עוצמתה של גרמניה המערבית.

סביב כיכר ברייטשייד החלו עבודות שיקום נרחבות (שכלל בין היתר בניית כנסייה חדשה במקום בו עמדה כנסיית הזיכרון על שם הקייזר וילהלם ששרידי מגדל הפעמונים ההרוס שלה הפכו לסמל של העיר ברלין).

איש העסקים הברלינאי קארל היינץ פפר מונה לפקח על עבודות השיקום. פפר פנה להוברט פטשניג (Hubert Petschnigg) ולהלמוט הנטריך (Helmut Hentrich) בבקשה לתכנן מרכז קניות ומשרדים בסגנון אמריקאי. בתכנון המרכז השתתף גם אגון איירמן - מתכנן כנסיית הזיכרון החדשה.

עבודות ההקמה החלו בשנת 1963 ומרכז הקניות והמשרדים נחנך ב-2 באפריל 1965 בנוכחות ראש עיריית ברלין המערבית וילי ברנדט.

מבני מרכז הקניות והמשרדים השתרעו על שטח של 80,000 מ"ר הכוללים מרכז קניות בן שתי קומות מעל הקרקע, קומת מרתף ושתי חצרות פנימיות, בית קולנוע, בית מלון, בניין מגורים, ומגדל משרדים בן 21 קומות בגובה 86 מטרים ששטחו 13,000 מ"ר. בעת בנייתו היה זה בניין המשרדים הגבוה בברלין. במבנה כ-100 חנויות ומסעדות, בהן מבקרים למעלה מ-20,000 מבקרים מדי יום.

יצירות אמנות
------------

מזרקת העולם
בראש מגדל המשרדים ניצב לוגו חברת מרצדס בנץ - כוכב בתוך עיגול. משקלו של סמל זה כ-15,000 ק"ג וקוטרו כ-10 מטרים. הסמל מסיים שתי הקפות בדקה וזוהר בלילה באמצעות 68 שפופרות פלואורסצנטיות המאירות אותו. אורכן הכולל של שפופרות אלה מגיע ל-680 מטרים.

בתוך המבנה שלוש יצירות אמנות מרשימות:

* **שעון הזמן הזורם** (בגרמנית: **Uhr der fließenden Zeit**) שעון זה נמצא בחצר המערבית של המבנה, ומציג את השעה באמצעות מים צבעוניים הזורמים בתוך כדורי זכוכית וצנורות זכוכית. כל המים יוצאים מהמערכת מדי יום בשעה 13:00 בצהרים ו-1:00 בלילה, למעט הכדור המסמל את השעה אחת, ומים נוספים הזורמים דרך כדורי השניות, הדקות והשעות מראים את השעה תוך ניצול חוק כלים שלובים.
* **מזרקת הלוטוס** - בחצר המזרחית של המבנה. נבנתה על ידי האמנים הפריזאים ברנרד בשה ופרנסואה בשה. יצירת אמנות זו הוזמנה עבור הגלריה הלאומית החדשה בשנת 1975 אולם בשנת 1981 הוחלט להוציאה מהגלריה, והיא הושאלה בלא הגבלת זמן לאירופה סנטר בשנת 1982. יצירת אמנות זו כוללת רכיבים נעים בתוך בריכה.
* **מזרקת העולם** - מזרקה פיסולית בכניסה למבנה המציגה את התרבויות השונות שעל כדור הארץ.

בכניסה למבנה מוצב שעון ברלין.

קישורים חיצוניים
----------------

| עיינו גם בפורטל: |
| --- |
|  | **ברלין** |

ויקישיתוף מדיה וקבצים בנושא **אירופה סנטר** בוויקישיתוף
אירופה סנטר

|  |  |
| --- | --- |
| בקרת זהויות עריכת הנתון בוויקינתונים | 
* GND: 7562127-7
* VIAF: 246318640
* WorldCat: viaf-246318640

 |
**עצם המצח** (TA: Os frontale) היא אחת מעצמות הגולגולת. זו העצם הקדמית עליונה בגולגולת, וכמו שאפשר להבין משמה, היא העצם התומכת במצח.

תיאור
-----

עצם המצח היא עצם שטוחה, עבה יחסית לשאר עצמות הגולגולת. חלקה העליון הוא בצורת מקטע כדורי, ומהווה את חלקו הקדמי של הקדקוד ואת המצח. חלקה התחתון מהווה את תקרתן של ארובות העיניים וחלק מתקרתו של חלל האף.

מעט מעל לארובת העין בכל צד נמצאת בליטה גרמית המכונה קשת הגבינים (Arcus superciliaris). קשת הגבינים בולטת בגברים יותר מאשר בנשים. מתחת לקשת הגבינים נמצא גת המצח (Sinus frontalis). בין קשתות הגבינים קיימת בליטה המכונה פדחת (Glabella).

בחלקה העליון של עצם המצח יש תפר (Sutura frontalis) המחבר את צדה השמאלי לצדה הימני: אצל תינוקות רכים עצם המצח מפורצת, ויש מרווח בין שני הצדדים. מרווח זה נסגר בשנות החיים הראשונות תוך יצירת התפר.

עצם המצח היא העבה והכבדה שבעצמות הגולגולת, ומהווה גשר בין העצמות שמהוות את קופסת המוח ובין עצמות הפנים.

עצמות שכנות
-----------

עצם המצח מופרקת במפרקים פיברוטיים מסוג תפר לעצמות הקודקוד, בחלקה העליון, לעצמות הרקה, לעצם היתד בשני צידי הגולגולת (בשני מפרקים שונים), לעצמות הלחיים, וללסת העליונה.

שימוש
-----

בזכות עובייה של עצם המצח, היא החזקה שבעצמות הגולגולת, והיחידה בהן שבעלי חיים רבים, כולל האדם, עושים בה שימוש לתקיפה או התגוננות. להכאה באמצעות עצם המצח יוחדה מילה בשפה העברית - **נגיחה**. בכדורגל, נעשה שימוש נרחב בנגיחה כדי למסור את הכדור או לשגרו לכיוון השער.

בבעלי חיים אחרים
----------------

אצל בעלי חיים רבים, שתי הכנפיים של עצם המצח לא מתאחות כמו אצל האדם, והעצם נשארת שטוחה ובמקרים מסוימים בעלת שתי אונות. אצל רוב בעלי חיים המקרינים, בסיס הקרניים הוא בעצם המצח. אצל זוחלים רבים, חלקה העליון של ארובת העיין אינו חלק מעצם המצח, אלא שייכת לעצם או שתי עצמות נוספות, שאינן קיימות אצל היונקים.

בתיאורים של אנשים או דמויי אדם כמו מלאכים או שדים בעלי קרניים, כמו גם בפסל משה של הפסל מיכלאנג'לו, הקרניים בוקעות דווקא מעצמות הקודקוד, בניגוד למציאות הזואולוגית של בעלי חיים מקרינים אמיתיים.

מבחר תרשימים
------------

* תצלום רנטגן של גולגולת אדם. עצם המצח צבועה באדום להדגשהתצלום רנטגן של גולגולת אדם. עצם המצח צבועה באדום להדגשה
* עצם המצח, המשטחים החיצונייםעצם המצח, המשטחים החיצוניים
* עצם המצח, המשטחים הפנימייםעצם המצח, המשטחים הפנימיים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פדחת** |
| ויקישיתוף תמונות ומדיה בוויקישיתוף: **עצם המצח** |

עצמות הגולגולת. לקריאה על כל אחת מהעצמות, ניתן להקיש עליהן באיור.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14576191w (data)
* GND: 4406677-6
* TA98: A02.1.03.001

 |
**אברהם לייב מונזון** (1865–1948) היה דפס ואומן ארץ-ישראלי.

ביוגרפיה
--------

אברהם לייב מונזון נולד בשנת 1865 בירושלים. אביו, ר' שמעון מונזון, היה גבאי בבית הכנסת החורבה בעיר וכן היה סוכן הדואר הראשון בארץ-ישראל. בראשית שנות ה-90 של המאה ה-19 נסע ללימודים בפרנקפורט, גרמניה. עם שובו לירושלים הקים ביחד עם אחיו, משה מרדכי מונזון, בית דפוס ליתוגרפי בשם "דפוס מונזון". בית הדפוס פעל בתחילה עם מכבש יד והחל משנת 1894 בעזרת מכונת דפוס אוטומטית שייבא. לצד פעולתו כדפס שימש מונזון גם כצייר וכמעטר עבור בית הדפוס. הוא יצר עיטורים מורכבים לתעודות, ללוחות מזרח ולפריטים שימושיים אחרים ששימשו את אנשי היישוב הישן. העבודות שילבו בין מסורת האמנות היהודית לבין טכניקות הדפס חדשניות לתקופתו בארץ ישראל כגון ליתוגרפיה צילומית, הדפסות בלט והזהבה.

גלריה
-----

* בית מחסה ליתומים-דיסקין (1910), הדפס-אבן, גובה 62 ס"מ, רוחב 49 ס"מבית מחסה ליתומים-דיסקין (1910), הדפס-אבן, גובה 62 ס"מ, רוחב 49 ס"מ
* לוח מזרח (שנות ה-20 של המאה ה-20), הדפס-אבן, גובה 45 ס"מ, רוחב 59 ס"מלוח מזרח (שנות ה-20 של המאה ה-20), הדפס-אבן, גובה 45 ס"מ, רוחב 59 ס"מ
* כולל חיבת ציון (שנות ה-20 של המאה ה-20), הדפס-אבן, גובה 65 ס"מ, רוחב 49 ס"מכולל חיבת ציון (שנות ה-20 של המאה ה-20), הדפס-אבן, גובה 65 ס"מ, רוחב 49 ס"מ

קישורים חיצוניים
----------------

ויקישיתוף מדיה וקבצים בנושא **אברהם לייב מונזון** בוויקישיתוף\* מפות דפוס מונזון מאוסף המפות ע"ש ערן לאור, הספרייה הלאומית

הערות שוליים
------------

1. ↑  ראו: **דפוס א.ל. מונזון 1992-1982**, מוזיאון חצר היישוב הישן, ירושלים, 2009
2. ↑  ראו: עפרת, גדעון (עורך), **100 שנות אמנות הדפס בישראל**, סדנת ההדפס ירושלים, ירושלים, 2015, עמ' 11-10
3. ↑  **ליטוגרפיות דפוס מונזון**,

|  |  |
| --- | --- |
| בקרת זהויות עריכת הנתון בוויקינתונים | 
* ICIA: 603440
* NLI: 987007569545805171
* ISNI: 0000 0000 7229 036X
* LCCN: no2009161103
* ULAN: 500477580
* VIAF: 101498118
* WorldCat: lccn-no2009161103

 |
**סטיבן ל. קווסט** (באנגלית: **Steven L. Kwast**) הוא קצין בדימוס בדרגת לוטננט גנרל, שירת כמפקד פיקוד החינוך והאימונים של חיל האוויר של ארצות הברית.

ביוגרפיה
--------

קווסט סיים ב-1986 תואר ראשון בהנדסת אווירונאוטיקה מאקדמיית חיל האוויר של ארצות הברית. ב-1988 סיים תואר במינהל ציבורי מאוניברסיטת הרווארד. 

עבר קורס טיס בבסיס ויליאמס שבאריזונה והוכשר כטייס מטוסי F-15E סטרייק איגל בבסיס חיל האוויר לוק באריזונה. שירת בטייסת הקרב 336 בקרוליינה הצפונית. לאחר לימודים במכללה לפיקוד ומטה של חיל האוויר שירת בשנים 1997–1999 כעוזרו הצבאי של סגן נשיא ארצות הברית. לאחר מכן הוצב בטייסת הקרב 492 בבסיס חיל האוויר המלכותי לייקהית' שבאנגליה ושימש עוזר קצין מבצעים, קצין אג"ם ומפקד הטייסת. בספטמבר 2003 מונה למפקד להק המבצעים של כנף האימונים 47. בפברואר 2005 עבר לשרת במחלקת קצינים בכירים באגף כוח אדם של חיל האוויר. 

בספטמבר 2006 מונה למפקד כנף הקרב הרביעית בבסיס סימור ג'ונסון שבקרוליינה הצפונית. בספטמבר 2008 מונה לסגן ראש מחלקת דרישות בפיקוד הקרב של חיל האוויר. באפריל 2009 מונה למפקד כוח המשלוח האווירי 455 בבסיס באגראם שבאפגניסטן. במהלך תפקידו קודם לדרגת בריגדיר גנרל ביוני 2010 מונה לראש המחלקה לענייני אירופה, נאט"ו ורוסיה באגף התכנון והמדיניות של המטות המשולבים. במרץ 2012 מונה לראש מחלקת דרישות בפיקוד הקרב וקודם לדרגת מייג'ור גנרל. בינואר 2013 מונה לראש צוות הערכה ובניית התוכנית הרב-שנתית של חיל האוויר. 

בנובמבר 2014 קודם לדרגת לוטננט גנרל ומונה לנשיא אוניברסיטת חיל האוויר של ארצות הברית. במהלך תפקידו הקים מכללה ללוחמה קיברנטית. 

בנובמבר 2017 מונה למפקד פיקוד החינוך והאימונים של חיל האוויר. הוא שירת בתפקיד עד יולי 2019. 

במהלך שירותו צבר למעלה מ-3,300 שעות טיסה, כולל למעלה מ-650 שעות טיסה מבצעיות. הוא עוטר בצלב התעופה המצוינת ו-11 פעמים במדליית האוויר. הטיס מטוסי T-6 טקסאן II‏, T-37 טוויט, T-38 טאלון ו-F-15E סטרייק איגל. 

קווסט בעל תואר שני במינהל ציבורי מאוניברסיטת הרווארד, בוגר המכללה לפיקוד ומטה ומכללת המלחמה של חיל האוויר. בוגר תוכנית לימודי ביטחון לאומי באוניברסיטת בוסטון, תוכנית בכירים ב-MIT ובאוניברסיטת קרוליינה הצפונית בצ'אפל היל.

קישורים חיצוניים
----------------

ויקישיתוף מדיה וקבצים בנושא **סטיבן קווסט** בוויקישיתוף
* ביוגרפיה באתר חיל האוויר של ארצות הברית

הערות שוליים
------------

1. ↑  General Officer Announcements, אתר מחלקת ההגנה של ארצות הברית, 27 באפריל 2017

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סטיבן קווסט"**.
*With Our King and Queen Through India***צביעה של סרטי קולנוע** היא שם לכל תהליך של הוספת צבע לתמונות נעות בצבע שחור לבן. הדבר נעשה על מנת להוסיף לסרט אפקטים מיוחדים, לערוך לסרט מודרניזציה או להציג מראה אותנטי של הישויות שצולמו בו. צביעת סרטי קולנוע הפכה לנפוצה ולקלה יותר בעידן המחשב, כשהאופציה להתחקות אחר הצבעים המקוריים הפכה לקלה יותר. בעידן ה-DVD, וכן התפתחות האמצעים הטכנולוגיים, הצביעה צוברת פופולריות מחודשת.

טכניקות צביעה
-------------

בטכניקת הצביעה ביד, שהייתה אחת הטכניקות הראשוניות והפרימיטיביות לצביעת סרטים, כל עותק של סרט הודפס בנפרד, ולפיכך היה על הטכנאים לעבור בדקדקנות על כל פריים, כדי להציג צביעה מקצועית ועשירה. לעיתים נעשה שימוש בשבלונה על מנת להקל על הטכנאים. הצביעה במחשב החלה בשנות השבעים ופותחה על ידי וילסון מרקל. בצביעה זו, הטכנאי מצייר רק חלק מהתמונה, כשהמחשב משלים את שאר התמונה במדויק לפי הכיוון שהתווה הטכנאי. במקור הצביעה במחשב נחשבה לירודה וזולה, אך השתפרה מאז 1980.

עם השנים פותחו טכנולוגיות צביעה ממוחשבת רבות, כאשר כל טכנולוגיה מציגה יתרונות וחסרונות.

בשנת 2005, הזמין מרטין סקורסזה צביעה של קטעים מסרטים הוליוודיים מסוימים עבור הצגת צביעתם בסרטו "הטייס".

מחלוקות
-------

באמצע שנות השמונים, לאחר צביעת סרט הקומדיה "טופר", החלה תופעת הצביעה לעורר מחלוקות. התומכים בתופעה טענו שכך קהלים חדשים ייחשפו לסרטים הישנים. הטענה העיקרית של המתנגדים לה, שאינה רלוונטית כיום, הייתה שהצביעה נעשית באופן מגושם, חסר יעילות ולא לוקחת בחשבון טכניקות תאורה מסוימות שיועדו במקור לשחור לבן. בין התומכים בדבר היה קרי גרנט. בין המתנגדים לדבר היו רוג'ר איברט, פרנק קפרה ג'יימס סטיוארט, ג'ון יוסטון, ג'ורג' לוקאס ווודי אלן.

איל התקשורת טד טרנר, שנודע בציבור כחסיד של צביעת סרטים, ניצל את תדמיתו זו לצורך מסירת הודעה הומוריסטית לעיתונות כי ישקול לצבוע את "האזרח קיין". אורסון ולס, שלקח הצהרה זו ברצינות, ביקש שבועיים לפני מותו ב-1985 ש"לא יתנו לטד טרנר להשחית את הסרט שלי עם הצבעים שלו".

ראו גם
------

* טכניקולור

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00572849

 |
**פרידריך וילהלם, דוכס קורלנד** (בגרמנית: **Friedrich Wilhelm Kettler**‏; 19 ביולי 1692 - 21 בינואר 1711) היה דוכס קורלנד וסימגליה מ-1698 עד 1711. בתקופת שלטונו נכבשה הדוכסות על ידי שוודים ואחר כך על ידי חיילים רוסים.

ביוגרפיה
--------

פרידריך וילהלם קטלר נולד ב-19 ביולי 1692 במיטאו, והיה בנם של פרידריך קזימיר, דוכס קורלנד ואשתו השנייה אליזבת סופיה, נסיכת ברנדנבורג. בגיל שבע, לאחר מות אביו, ב-22 בינואר 1698 הוא מונה לדוכס קורלנד וסימגליה, עם זאת, עד לבגרותו המדינה נשלטה על ידי אמו ודודו פרדיננד קטלר, שהתגורר בדנציג.

כאשר ב-1701 נכבשה סימגליה על ידי השוודים, פרידריך וילהלם ואמו הלכו לדודו פרידריך, שלימים הוכתר למלך הראשון בפרוסיה. הוא שהה בפרוסיה עד 1709, כאשר, לאחר ניצחונות רוסים נגד שוודיה, בגיל 17 הוא התארס לאנה, בתו של הצאר איוואן החמישי, שבעצמו היה אחיו למחצה של פיוטר הגדול. מועצת הדוכסות בשנת 1709 הכירה בפרידריך וילהלם כמבוגר והדוכס הצעיר הגיע לליבאו בשנת 1710.

הוא התחתן עם אנה מרוסיה ב-11 בנובמבר 1710 (31 באוקטובר, על פי הלוח הישן) בחתונה מפוארת שנערכה בבירה הרוסית החדשה סנקט פטרבורג, שהציגה את כוחה של האימפריה הרוסית המתהווה ואת זוהר החצר שלה. אולם בדרך חזרה מסנקט פטרבורג מת פרידריך וילהלם ב-21 בינואר 1711 בתחנת הדואר, ואלמנתו אנה, יחד עם גופת הדוכס, הגיעו למיטאו רק ב-4 במרץ.

לאחר מותו, אנה קיבלה על עצמה את העוצרות של הדוכסות. בשנת 1730 היא הפכה לקיסרית רוסיה והדוכסות עברה לדודו של פרידריך וילהלם פרדיננד קטלר, אך נשלטה בפועל על ידי רוסיה. היא הפכה לעצמאית מחדש בשנת 1737, כאשר היא עברה למאהב של הצארינה אנה, ארנסט יוהאן פון בירון.

במקביל בדוכסות החלה המגפה הגדולה, שהרגה חלק גדול מהאוכלוסייה.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| וילהלם קטלר, דוכס קורלנד |   | סופיה, דוכסית פרוסיה |   | גאורג וילהלם, הנסיך הבוחר מברנדנבורג |   | אליזבת שרלוטה מפפאלץ |   | פרדריק הנדריק, נסיך אורנז' |   | אמליה מזולמס-בראונפלס |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | יאקוב קטלר, דוכס קורלנד |   |   |   | לואיזה שרלוטה, נסיכת ברנדנבורג |   | פרידריך וילהלם, הנסיך הבוחר מברנדנבורג |   |   |   | לואיזה הנרייטה מנסאו |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | פרידריך קזימיר, דוכס קורלנד |   |   |   |   |   |   |   | אליזבת סופיה, נסיכת ברנדנבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **פרידריך וילהלם, דוכס קורלנד** |
|

קישורים חיצוניים
----------------

ויקישיתוף מדיה וקבצים בנושא **פרידריך וילהלם, דוכס קורלנד** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 136025854
* ISNI: 0000 0000 5789 7497
* NLP: A21685563
* VIAF: 80439852
* WorldCat: viaf-80439852

 |
**בנג'מין ליוואי "בנג'י" מאדן** (באנגלית: **Benjamin Levi "Benji" Madden**; נולד ב־11 במרץ 1979) הוא גיטריסט וזמר רקע בלהקת הפאנק רוק גוד שארלוט.

ביוגרפיה
--------

מאדן נולד בוולדורף, במרילנד שבארצות הברית.

יש לו אח תאום זהה בשם ג'ואל מאדן, המתפקד כסולן בלהקה. כמו כן, יש לו אח מבוגר ממנו בשם ג'וש, ואחות צעירה בשם שרה.

כשהיה בן 16, אביו נטש את המשפחה ובכך גרם למשפחה לבעיות כלכליות קשות. על מנת לעזור לשפר את המצב, מאדן ואחיו עבדו בעבודות זוטרות כמו נערי שמפו במספרות וכדומה.

בתחילת שנות העשרים שלו, שינה מאדן את שמו האחרון מקומבס (שם המשפחה של אביו), למאדן (שם הנעורים של אימו).

בינואר 2015, נישא לשחקנית האמריקאית קמרון דיאז, בטקס יהודי (אף על פי ששניהם נוצריים) בביתם בבוורלי הילס, זאת לאחר 17 יום של אירוסין. הזוג הכיר 7 חודשים קודם לכן דרך חברתה של דיאז, ניקול ריצ'י, אשר היא גיסתו של מאדן. ב-3 בינואר 2020 נולדה בתם הבכורה של השניים.

קריירה
------

### גוד שארלוט

בשנת 1995, בגיל 16, מאדן היה בהופעה של הביסטי בויז עם אחיו ג'ואל.
בהשפעת ז'אנר המוזיקה שנהגו לשמוע, ובעיקר לאחר ההופעה, השניים החליטו להקים להקה משלהם עם עוד חבר. חיי הלהקה היו קצרים, והם התפרקו לאחר זמן קצר.

לאחר מכן, התאומים החליטו להקים עוד להקה, ולשם כך גייסו שניים מחבריהם, פול תומאס ואהרון אסקולופיו. יחד הקימו את גוד שארלוט.
במשך הזמן, הצטרף ללהקה הגיטריסט בילי מרטין, אהרון עזב, ומאז נדדה הלהקה עם 8 מתופפים שונים, עד האלבום הרביעי, בו התווסף חבר חדש ללהקה, דין בוטרוורת'.

הלהקה התפרסמה במהרה לאחר צאת האלבום השני והמצליח שלהם, The Young and the Hopeless. התאומים גם הנחו תוכנית בערוץ MTV.

הלהקה הוציאה את אלבומה החמישי, Cardiology, וממשיכה את הקריירה המצליחה שלה.

### תחומים נוספים

ב-2001, הופיע מאדן בסרט הקומדיה "קטע מהסרטים" יחד עם שאר להקת גוד שארלוט. ב-2006, הופיע עם אחיו ג'ואל בסרט "בנות חומריות". בנוסף הוא הוציא עם להקתו סרט דוקומנטרי המספר על סיבוב ההופעות המצליח שלהם ביפן בתקופת האלבום השלישי.
מאדן הקים יחד עם אחיו ג'וש וג'ואל את חברת ההלבשה DCMA COLLECTIVE. החברה מייצרת בעיקר טי שירטים וניתן לראות את בנג'י ואת ג'ואל מסתובבים איתם בדרך כלל.

קישורים חיצוניים
----------------

ויקישיתוף מדיה וקבצים בנושא **בנג'י מאדן** בוויקישיתוף
* 

* אתר האינטרנט הרשמי של בנג'י מאדן (באנגלית)
* בנג'י מאדן, ברשת החברתית טוויטר

* בנג'י מאדן, במסד הנתונים הקולנועיים IMDb (באנגלית)

* בנג'י מאדן, באתר AllMusic (באנגלית)

* בנג'י מאדן, באתר MusicBrainz (באנגלית)

* בנג'י מאדן, באתר Yandex.Music (ברוסית)

* בנג'י מאדן, באתר Discogs (באנגלית)

* בנג'י מאדן, באתר Songkick (באנגלית)
* האתר הרשמי של גוד שארלוט

הערות שוליים
------------

1. ↑  "Cameron Diaz Has a Jewish Wedding - Through Neither She nor Beau Are Jewish". *Haaretz* (באנגלית). 2017-01-07. נבדק ב-2016-12-30.
2. ↑  מזל טוב: קמרון דיאז ובן זוגה בנג'י מאדן הביאו בת בכורה לעולם, באתר mako, ‏3 בינואר 2020

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6018027
* GND: 135311470
* ISNI: 0000 0000 7149 3587
* LCCN: no2005040065
* MusicBrainz: d1673e08-c8d9-466d-a74b-4cae609f5849
* NLA: 40580607
* Trove: 1448255
* VIAF: 80100910
* WorldCat: lccn-no2005040065

 |
**קרוסלה** (בהונגרית: **Körhinta**) היא דרמה קולנועית הונגרית בשחור-לבן שהופקה ב-1955 והוצגה ב-1956. עבודתו של הבמאי זולטאן פאברי שהייתה מועמדת לפרס דקל הזהב בפסטיבל הקולנוע בקאן 1956. התסריט נכתב על ידי זולטאן פאברי ולאסלו נאדאשי על סמך הנובלה של אימרה שרקאדי בשם "בבאר" (A kútban), שפורסם ב-1954.

בשנת 1968, איגוד אמני הקולנוע ההונגרי (Magyar Filmművészek Szövetsége) בחר בסרט כאחד משנים עשר הסרטים ההונגריים הטובים ביותר (קולנוע הונגרי - הטובים ביותר), בשנת 2000 הוא נכלל ב-12 החדשים של בודפשט, ובשנת 2012 הוא נכלל ברשימת 53 היצירות ההונגריות הטובות ביותר (53 magyar film) של כל הזמנים על ידי בחירת "חברי האקדמיה ההונגרית לאמנויות".

עלילה
-----

אישטוואן פטאקי (בלה בארשי) מתכנן לעזוב את קואופרטיב היצרנים המספק פרנסה בטוחה (קולחוז), והוא רוצה להשיא את בתו מַרִי (מרי טרצ'יק) לאיכר הפרטי שאנדור פרקש (אדם סירטש) כדי שיוכלו לאחד את אדמותיהם. עם זאת, הנערה אוהבת את מאטה בירו (אימרה שוש), אותו פגשה בקואופרטיב, ולכן היא יוצאת נגד רצונו של אביה. במהלך מסיבת חתונה בכפר, בירו ופרקש (שאינו יכול לשלוט ברגשותיו) נקלעים לעימות פתוח לאחר שמרי ומאטה רוקדים זה עם זו באופן בלתי מודע למצב. כאשר מרי מצהירה בפני אביה שהיא אוהבת את מאטה ומסרבת להתחתן עם פרקש, פטאקי תוקף אותה בגרזן והיא בורחת מהבית. הוא פוגש את מאטה, שלוקח אותו לביתו ומודיע לאב שהוא רוצה להתחתן עם בתו. פטאקי - יחד עם שאנדור פרקש - משלימים עם העניין, ואינם נלחמים יותר נגד החלטת הנערה.

השחקנים
-------

* מרי טרצ'יק - מארי פטאקי
* אימרה שוש - מאטה בירו
* אדם סירטש - שאנדור פרקש
* בלה ברשי - אישטוואן פטאקי
* מאני קיש - דודה ארז'י פטאקי
* שאנדור שוקה - מרטון ציגאן
* אנטל פרקש – יאנוש שאמו
* פלורה קאדאר – אסתי, חברתה של מרי פטאקי

פרסים, מועמדויות
----------------

* **פסטיבל קאן (1956)**
	+ מועמדות: זולטאן פאברי ( פרס דקל הזהב )

קישורים חיצוניים
----------------

* קרוסלה, במסד הנתונים הקולנועיים IMDb (באנגלית)
* קרוסלה, באתר Rotten Tomatoes (באנגלית)
* קרוסלה (סרט) באתר PORT.hu
* "קרוסלה", במסד הנתונים הקולנועיים IMDb (באנגלית)
* "קרוסלה", באתר AllMovie (באנגלית)
* "קרוסלה", באתר Rotten Tomatoes (באנגלית)
* "קרוסלה", במסד הנתונים הקולנועיים KinoPoisk (ברוסית)

ראו גם
------

* תמונות של תרז שאנדל שנראים רק לעיתים נדירות מצילומי הסרט קרוסלה (1955), 30 באוגוסט 2015.

הערות שוליים
------------

1. ↑  Turcsányi Sándor (2007-11-29). "Kézen: járva, állva, fogva vagy fekve". Magyar Narancs.
2. ↑  "*Korhinta*". festival-cannes.fr.
תצלום לווין של האי - NASA.
מפת האי
**בנבה** (באנגלית: **Banaba Island**) המכונה גם **אי האוקיינוס** או **האי אושן** (**Ocean Island**) הוא אי באוקיינוס השקט המהווה חלק מקיריבטי. האי מצוי מערבית לשרשרת איי גילברט ומזרחית לנאורו.

הנקודה הגבוהה ביותר באי (שהיא גם הנקודה הגבוהה בקיריבטי) נמצאת בגובה 81 מטרים מעל פני הים.

היסטוריה
--------

על פי האמונה של התושבים המקומיים של האי, שבט טה אקא הגיע אל האי ממלנזיה, עוד בטרם הגיעו המהגרים מאיי הודו המזרחית לקיריבטי. מקור שם האי "בנבה" משמעו בשפה המקומית "אבן".

בשנת 1900 החלו בכריית מרבצי הגואנו הגדולים של האי לצורך שימוש במחצב זה בתעשיית הדשנים ועד 1979 נכרו 95% מהמחצבים באי. השלטונות הבריטיים של האי העבירו את מרבית התושבים לאי רייבי ולפיג'י. חלק מהתושבים שבו לאי לאחר 1979. נכון ל-2012, חיים באי כ-335 תושבים ממוצא מקומי. בירת האי היא הכפר אנטרין (שנקרא בעבר טאביאנג).

| כפר | תושבים (סקר) |
| --- | --- |
| 1995 | 2005 |
| אנטרין (טאביאנג) | 16 | 108 |
| אומה | 269 | 135 |
| טאבווה | 54 | 58 |
| בואקוניקי | - | - |
| בנבה | 339 | 301 |
|

פוליטיקה
--------

האי בנבה הוא אנומליה פוליטית. על אף היותו חלק מקיריבטי, הוא מנוהל מבחינה אדמיניסטרטיבית על ידי מועצת זקני רייבי שמצוייה למעשה בפיג'י. ב-19 בדצמבר 2005 הכריז נציג בנבה בפרלמנט קיריבטי כי האי שוקל לפרוש מקיריבטי ולעבור לפיג'י, בשל כעסם על כך שממשלת קיריבטי לא העניקה לאי תקציב מתוך מענק שניתן על ידי אוסטרליה בגין כריית הגואנו שבוצעה על ידי חברות אוסטרליות באי.

ב-23 בדצמבר הכריז רטטה רימון, הנציב הכללי של קיריבטי לפיג'י שהאי אכן זכאי למענק, ואכן יקבל אותו רק אם ישוב להיות חלק מקיריבטי, אולם הנציג של האי בפרלמנט הודיע כי עדיף לאי לפרוש לפיג'י.

ממשלת קיריבטי צפויה להתנגד לניסיונות עצמאות אלה בשל המחצבים באי ובשל גובה האי מעל פני הים - האי הוא היחיד מאיי קיריבטי שאינו בסכנה בשל עליית פני הים.

קישורים חיצוניים
----------------

ויקישיתוף מדיה וקבצים בנושא **בנבה** בוויקישיתוף
* 

* אתר האינטרנט הרשמי של בנבה
* היסטוריה וחדשות של האי בנבה
* מידע על האי
* תמונות לוויין של האי באתר גוגל
* בנבה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544207705171
* GND: 4464499-1
* LCCN: sh93007595
* VIAF: 315133774
* WorldCat (עם VIAF): 315133774

 |
גנרל **פרידריך כריסטיאנסן** (בגרמנית: **Friedrich Christiansen**;‏ 12 בדצמבר 1879 – 3 בדצמבר 1972) היה מפקד בכיר בלופטוואפה שפיקד על כוחות במלחמת העולם השנייה.

ביוגרפיה
--------

### קריירה מוקדמת

כריסטיאנסן נולד ב-12 בדצמבר 1879 בויק אאוף פהר שבשלזוויג-הולשטיין, שהשתייכה לאימפריה הגרמנית, והיה בנו של רב חובל ממשפחה עם מסורת ימית ארוכת שנים. בשנת 1895 הצטרף כריסטיאנסן לצי הסוחר הגרמני, והגיע לדרגת קצין שני. בשנת 1913 הוציא כריסטיאנסן רישיון טיס, והפך למדריך טיסה אזרחי. עם פרוץ מלחמת העולם הראשונה הצטרף כריסטיאנסן לצי הגרמני הקיסרי, ושירת כטייס מטוס ימי. ב-15 במאי 1917 הפיל כריסטיאנסן מטוס אויב, וב-11 בדצמבר 1917 קיבל את עיטור הפור לה מריט, לאחר שהשלים למעלה מ-440 משימות סיור והפצצה. במהלך 1918 הפיל כריסטיאנסן עוד מטוסים, ואף הטביע צוללת אויב, וכן הועלה לדרגת קפיטן-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה פרש כריסטיאנסן מהצבא, וחזר לשרת בצי הסוחר עד לשנת 1929. לאחר מכן שירת כריסטיאנסן כטייס אזרחי, ואף הטיס בשנת 1930 את הדורניר Do X שהייתה ספינת הטיס הגדולה בעולם, במהלך טיסת הבכורה שלה לניו יורק.

בשנת 1933 הצטרף כריסטיאנסן ללופטוואפה, ובשנת 1936 הועלה לדרגת גנרל מיור. בשנת 1937 מונה כריסטיאנסן למפקד קורפוס התעופה הנציונל-סוציאליסטי, והועלה לדרגת גנרל לויטננט, וב-1 במאי 1939 הועלה לדרגת גנרל חיל טייסי הקרב.

### מלחמת העולם השנייה

לאחר כיבוש הולנד מונה כריסטיאנסן למפקד העליון של כוחות הורמאכט בהולנד, תפקיד אותו מילא עד ל-7 באפריל 1945, כשבנוסף הוא גם כיהן כמפקד קורפוס התעופה הנציונל-סוציאליסטי עד ה-26 ביוני 1943. ב-10 בנובמבר 1944 מונה כריסטיאנסן למפקד הארמייה ה-25, שהוצבה בהולנד, ונועדה להגן לאורך המאס מארנהם עד הים הצפוני, תפקיד אותו מילא עד ה-29 בינואר 1945.

### לאחר המלחמה

לאחר המלחמה נעצר כריסטיאנסן ונשפט בארנהם ונדון ל-12 שנות מאסר על פשעי מלחמה, אולם שוחרר בדצמבר 1951. לאחר שחרורו התגורר בעיר אאוקרוג, עד למותו ב-3 בדצמבר 1972.

קישורים חיצוניים
----------------

ויקישיתוף מדיה וקבצים בנושא **פרידריך כריסטיאנסן** בוויקישיתוף
* פרידריך כריסטיאנסן (בגרמנית)

הערות שוליים
------------

1. ↑  שאותו קיבלו רק 3 טייסים מהצי
2. ↑  סך הכל הפיל כריסטיאנסן 21 מטוסי אויב
3. ↑  אמנם עד אפריל 1945 תפקדה הארמייה בעיקר כמפקדת הונאה

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb135121174 (data)
* GND: 123103088
* ISNI: 0000 0000 3709 1891
* LCCN: no00000414
* NKC: xx0266614
* NTA: 069949360
* SUDOC: 228896207
* VIAF: 912080
* WorldCat: lccn-no00000414

 |